Jonas I Megas Komninas
Jonas I Megas Komninas (gr. Ιωάννης Α΄ Μέγας Κομνηνός Αξούχος, Iōannēs I Megas Komnēnos Axoukhos, g. ? – m. 1238 m. Trapezundas) – Komninų dinastijos trečiasis Trapezundo imperatorius, valdė 1235 – 1238 m. Jonas I buvo Trapezundo imperatoriaus Aleksijaus I vyriausias sūnus. Imperatoriumi Jonas I tapo po savo dėdės Androniko I mirties 1235 m. ir jo valdymas buvo trumpas. Po trijų valdymo metų jis mirė po nelaimingo atsitikimo, nukritęs nuo žirgo, žaisdamas polo. Jo sūnus Ioannikios buvo atiduotas į vienuolyną, tad sostas atiteko Jono I jaunesniam broliui Manuilui I.